พิมล ศรีวิกรม์

ผู้ช่วยศาสตราจารย์ **พิมล ศรีวิกรม์** (เกิด 14 เมษายน พ.ศ. 2507) เป็นนักธุรกิจและอดีตนักการเมืองชาวไทย ประธานคณะกรรมการโอลิมปิคแห่งประเทศไทย ในพระบรมราชูปถัมภ์ นายกสมาคมกีฬาเทควันโดแห่งประเทศไทย รองประธานสหพันธ์เทควันโดโลก และประธานที่ปรึกษานโยบายด้านกีฬา พรรคเพื่อไทย อดีตกรรมการยุทธศาสตร์ซอฟต์พาวเวอร์แห่งชาติ อดีตสมาชิกสภาผู้แทนราษฎรกรุงเทพมหานคร

## ประวัติ
พิมล เกิดเมื่อวันที่ 14 เมษายน พ.ศ. 2507 เป็นบุตรเฉลิมพันธ์ ศรีวิกรม์ กับคุณหญิง ศศิมา ศรีวิกรม์ ที่มีรากฐานทางธุรกิจ ทางการเมืองมั่นคงครอบครัวหนึ่ง เริ่มตั้งแต่บิดาของเขาที่เป็นนักการเมือง สังกัดพรรคประชาธิปัตย์ และลาออกมาตั้งกลุ่ม 10 มกรา ปี พ.ศ. 2530 ช่วงปลายรัฐบาลพลเอก เปรม ติณสูลานนท์ มีน้องสาว 1 คน คือ ทยา ศรีวิกรม์ ภรรยาณัฏฐพล ทีปสุวรรณ อดีต สส.พรรคประชาธิปัตย์

ส่วนมารดาของพิมล เป็นแม่บ้าน ที่คอยสนับสนุนทางการเมือง มีธุรกิจโรงเรียนศรีวิกรม์ สอนตั้งแต่ระดับประถม มัธยม และเปิดสอน ถึงระดับการบริหารธุรกิจ รวมทั้งธุรกิจโรงแรม ธุรกิจอสังหาริมทรัพย์ และบริษัทต่างๆมากมาย แต่การดำเนินบริษัทมาถึง ปี พ.ศ. 2540 ก็ได้รับผลกระทบจากเหตุการณ์ลดค่าเงินบาท ทำให้ธุรกิจครอบครัว ได้รับผลกระทบสาหัส

สำเร็จการศึกษาระดับมัธยมศึกษาตอนปลาย จากโรงเรียนคลิฟตัน ประเทศอังกฤษ ระดับปริญญาตรี คณะเศรษฐศาสตร์ จากมหาวิทยาลัยเพนซิลเวเนีย สหรัฐอเมริกา เมื่อปี พ.ศ. 2529 ระดับปริญญาโท คณะบริหารธุรกิจ จากมหาวิทยาลัยแคลิฟอร์เนีย เมืองลอสแอนเจลิส สหรัฐอเมริกา เมื่อปี พ.ศ. 2532

## ประสบการณ์
* ผู้ช่วยศาสตราจารย์ ประจำคณะพาณิชยศาสตร์และการบัญชี จุฬาลงกรณ์มหาวิทยาลัย 
* สมาชิกสภาผู้แทนราษฎรกรุงเทพมหานคร สังกัดพรรคไทยรักไทย  ปี 2544 และ 2548
* นายกสมาคมเทควันโดแห่งประเทศไทย 
* ที่ปรึกษารัฐมนตรีช่วยว่าการกระทรวงพาณิชย์ 2538-2539
* รองเลขาธิการนายกรัฐมนตรีฝ่ายการเมือง 2546-2547
* เลขานุการรัฐมนตรีว่าการกระทรวงการคลัง (สมคิด จาตุศรีพิทักษ์) 2547

## การเมือง
พิมลได้ก้าวเข้าสู่การเมือง เป็นเลขาส่วนตัวสมคิด จาตุศรีพิทักษ์ ครั้งแรก เมื่อพรรคไทยรักไทย ลงเลือกตั้งปี 2544 โดยได้รับเลือกตั้ง 2 สมัย และพิมลลงเลือกตั้งสมาชิกสภาผู้แทนราษฎรกรุงเทพมหานคร เขต 18 เมื่อ 2 เมษายน พ.ศ. 2549 ได้คะแนนเสียง 3,151 คะแนน

พิมลถือว่าเป็นนักการเมืองหนุ่มวัยแรงคนหนึ่ง หลังจากติดตามสมคิด จาตุศรีพิทักษ์ ทำให้ตัวเขาได้บ่มเพาะวิชาความรู้ทั้งที่เรียนมา และการถ่ายถอดงานทางการเมืองมาจากผู้เป็นพ่อ และมาจากการร่วมงานการเมืองเคียงข้างสมคิด จาตุศรีพิทักษ์ มานานหลายปี

หลังจากช่วงรัฐประหาร 19 กันยายน พ.ศ. 2549 พิมลได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 และได้เข้าไปช่วย สมคิด จาตุศรีพิทักษ์ ก่อตั้งกลุ่มธรรมาธิปไตย และภายหลังได้เข้าร่วมกลุ่มกับสุวัจน์ ลิปตพัลลภ ตั้งเป็นพรรครวมใจไทยชาติพัฒนา

ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย และได้รับการแต่งตั้งเป็นประธานที่ปรึกษานโยบายด้านกีฬาของพรรค หลังจากนั้นในปี พ.ศ. 2566 เศรษฐา ทวีสิน นายกรัฐมนตรี ได้แต่งตั้งเขาเป็นกรรมการยุทธศาสตร์ซอฟต์พาวเวอร์แห่งชาติ

## เครื่องราชอิสริยาภรณ์

## อ้างอิง

## แหล่งข้อมูลอื่น
* เสียงจากพิมล..."สมคิด"...มุ่งทำงานการเมืองเต็มตัว 

หมวดหมู่:อาจารย์คณะพาณิชยศาสตร์และการบัญชี
หมวดหมู่:ผู้ช่วยศาสตราจารย์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:พรรคเพื่อไทย
หมวดหมู่:บุคคลในวงการพลศึกษา
หมวดหมู่:บุคคลจากคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากโรงเรียนศรีวิกรม์
หมวดหมู่:บุคคลจากมหาวิทยาลัยเพนซิลเวเนีย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:คณะกรรมการโอลิมปิคแห่งประเทศไทย